נועה לסרי

נועה לסרי (נולדה ב-24 ביוני 1999) היא שייטת אולימפית ישראלית המתחרה על סירת מפרש מדגם 470<ref name=":0"></ref><ref name=":2"></ref>. לסרי השיגה את הקריטריון האולימפי עבור מדינת ישראל לאולימפיאדת טוקיו (2020)<ref name=":0" /> ולאולימפיאדת פריז (2024), ומייצגת את ישראל באולימפיאדה של פריז 2024 לצד השייט ניתאי חסון. לסרי וחסון הם הזוג הראשון לייצג את ישראל במקצה האולימפי המעורב (נשים וגברים יחד) בתחום השייט<ref name=":2" /><ref name=":1"></ref>.

== קריירה ==
===טניס===
לסרי החלה את דרכה בעולם הספורט התחרותי בגיל חמש, בענף הטניס. היא התאמנה במרכז הטניס ביקנעם ובהמשך עברה לנתניה ולאקדמיה לטניס בתל אביב, תחילה אצל המאמן לב טפליצקי ואחר כך אצל המאמן אסף אינגבר ומהר מאוד הפכה לסגנית אלופת ישראל עד לגילאי 16 ובגילאי הנוער ניצחה בתחרויות ברחבי הארץ ודורגה בטופ 3 בטבלה הארצית לנוער. לסרי דורגה בטופ 100 באירופה לנוער (Tennis Europe) ובהמשך אף קטפה את המקום הראשון בדירוג הארצי לבנות עד גיל 16<ref name=":0" />.

בשנת 2015 התחרתה לסרי גם בטניס חופים, וזכתה גם שם בתואר אלופת ישראל. בהמשך השנה כשמלאו לה 16 החליטה לסרי לקחת פסק זמן מהספורט התחרותי<ref name=":3"></ref>.

===שייט===
כשהייתה בת 17 החלה לסרי את דרכה בתחום השייט, ב-סירה מדגם 470 עם השייטת צוף זמט. בתוך כחצי שנה בלבד הוכתרה כאלופת ישראל לנוער, וכמה חודשים לאחר מכן הצמד הגיע למקום השביעי באליפות אירופה לנוער באיטליה<ref name=":0" />.

בשנת 2017 התגייסה נועה לחיל הים ושירתה בבסיס חיפה כספורטאית מצטיינת. התפקיד אפשר ללסרי להמשיך להתאמן כספורטאית תחרותית וכך היא הגיעה להישגים נוספים וביניהם אלופת ישראל לשנת 2018, מקום חמישי באליפות אירופה לשנת 2018 (בולגריה), מקום שמיני באליפות אירופה לשנת 2019 (איטליה), מקום ה-13 באליפות העולם לשנת 2019 (יפן) ומקום ה-12 בתחרות הקדם אולימפית לקראת אולימפיאדת טוקיו 2020, שם קבעה את הקריטריון למשחקים האולימפיים עבור מדינת ישראל<ref name=":0" /><ref name=":3" />.

בהמשך עברה לסרי להתחרות בקטגוריית זוגות מעורבים ב-שייט 470 עם השייט טל שדה. בתוך כך הוכרתה לסרי פעם נוספת כאלופת ישראל לשנת 2020. השניים השיגו שתי מדליות כסף באליפות העולם לבוגרים ולנוער לשנת 2021, והגיעו במקום הרביעי באליפות אירופה לנוער ובמקום התשיעי באליפות אירופה לבוגרים באותה השנה<ref name=":0" />.

לאחר הישגים אלה החליטה לסרי לפרוש מהשייט ולהתחיל ללמוד גאולוגיה באוניברסיטת בן-גוריון בבאר שבע. "הרגשתי שאין לי מספיק דלק ואנרגיה פנימית להתחיל עוד קמפיין לקראת אולימפיאדת פריז 2024. זה מאחוריי, ואני התמקמתי במקום אחר לגמרי." סיפרה לסרי בראיון ל-Mynet באר שבע והנגב<ref name=":3" />. אלא שבמאי 2022, במהלך חופשת הסמסטר, נענתה לסרי לבקשתו של השייט ניתאי חסון והחליפה את השייטת סער תמיר שנפצעה. לסרי וחסון התחרו יחד בתחרות של הסבב העולמי ב-שייט 470 בפלמה דה מיורקה והגיעו במקום הראשון בשיוט המדליות, ובמקום החמישי בדירוג הכללי. בעקבות ההצלחה בתחרות הזו החליטה לסרי לחזור לשוט באופן תחרותי עם השייט ניתאי חסון בקמפיין לקראת האולימפיאדה בפריז 2024, באימונו של שייט העבר גידי קליגר. השניים התברגו בעשירייה המובילה בקטגוריית הזוגות המעורבים בדגם סירות 470, והגיעו יחד להישגים נוספים ביניהם המקום השישי באליפות אירופה (טורקיה, 2022) ואלופי ישראל לשנת 2022, המקום התשיעי באליפות אירופה (איטליה, 2023) והמקום הראשון בשיוט המדליות והשביעי בדירוג הכולל באליפות העולם (הולנד, 2023), שם קבעו את הקריטריון למשחקים האולימפיים בפריז 2024. השניים הגיעו גם למקום השמיני בשיוט הקדם אולימפי לשנת 2023 (צרפת) ולמקום השישי בשיוט הקדם אולימפי בשנה לאחר מכן (צרפת, 2024)<ref name=":2" /><ref name=":3" /><ref name=":4"></ref>.

במרץ 2024 נבחרו לסרי וחסון באופן רשמי לייצג את ישראל במשחקים האולימפיים בפריז, בקטגוריית שיט על מפרשית מדגם 470. באותה שנה הגיעו למקום השמיני באליפות אירופה (צרפת, 2024) ולמקום החמישי באליפות העולם (ספרד, 2024), מרחק 5 נקודות ממדליית ארד<ref name=":1" /><ref name=":4" />.

באוגוסט 2024 צפויה לסרי להתחרות באולימפיאדת פריז 2024 לצד השייט ניתאי חסון<ref name=":5" />.

== הקמפיין לאולימפיאדת פריז 2024 ==
השייטים הישראלים נועה לסרי וניתאי חסון
לסרי מתחרה על סירה מדגם 470, כחלק מזוג מעורב יחד עם השייט ניתאי חסון. תפקידה של לסרי בסירה הוא אשת צוות, תפקיד שדורש יכולות פיזיות וכושר גבוה. בתוך כך לסרי אוחזת בטרפז הסירה ותלויה רוב הזמן מחוץ לסירה בצורה אופקית מעל המים, משם היא מאזנת ומקדמת את הסירה באמצעות תנועת רגליים מאומצת. העבודה על הסירה היא אירובית ודורשת סיבולת לב-ריאה גבוהה. בנוסף, לסרי נדרשת לקבל החלטות בזמן אמת יחד עם חסון (שתפקידו הגאי הסירה).

את הצמד לסרי וחסון מאמן השייט גידי קליגר, אשר ייצג את ישראל באולימפיאדת אתונה (2004), בייג'ינג (2008) ולונדון (2012)<ref name=":6" />.

לסירה בה יתחרו במשחקים האולימפיים בצרפת 2024 קראו "נובה" לזכר נרצחי פסטיבל נובה ב-7 באוקטובר וכקריאה מתמדת לשחרור החטופים משבי החמאס<ref></ref>.

לסרי וחסון העידו במספר ראיונות על התקשורת הטובה ביניהם, שמהווה יתרון משמעותי בענף. ״אנחנו צריכים לייצר תקשורת נעימה ונורמלית עם כמות לחצים מטורפת שמופעלת עלינו באמצע תחרות, כשיש כל כך הרבה משתנים; זה ממש תהליך, ומה שהכי כיף לנו לראות שזה עקבי״ סיפרו חסון ולסרי בראיון לעיתון הארץ<ref name=":6" />. בראיון למקור ראשון שיתף חסון על העבודה עם לסרי "אהבתי את הכושר הגופני והיכולות הפיזיות שלה, בנוסף לביטחון שהיא נתנה לי בסירה, במיוחד ברוח חזקה. הרגשתי שהסירה מתפקדת טוב, שהיא לא מתרגשת או מפחדת מהמהירות והאתגר, ושיש לנו בסיס מצוין לשיתוף פעולה מוצלח"<ref name=":2" />.

==התנדבות ותרומה לקהילה ==
במקביל לאימונים האינטנסיביים לסרי פעילה בפן החברתי בביקוריה בארץ. היא מעבירה בהתנדבות הרצאות וסדנאות לתלמידי תיכון ולמבוגרים, והשתתפה במרוצים וצעדות למען החזרת החטופים<ref></ref><ref name=":2" />.

== קישורים חיצוניים ==
*
* 
* 
* 
* 
* 
* 
* 
* 
* 
* 
* 
* 
* 
* 
*
* 
*

* 

== הערות שוליים ==

קטגוריה:נשים שייטות ישראליות
קטגוריה:משתתפים ישראלים באולימפיאדת פריז (2024)
קטגוריה:משתתפות ישראליות באולימפיאדת פריז (2024)
קטגוריה:בנימינה-גבעת עדה: אישים
קטגוריה:בוגרי תיכון אורט השומרון
קטגוריה:ישראליות שנולדו ב-1999
קטגוריה:שייטות (נשים)
קטגוריה:שייטים ישראלים
קטגוריה:שייטים אולימפיים
קטגוריה:שייטים
קטגוריה:ספורטאים אולימפיים
קטגוריה:ספורטאים ישראלים
קטגוריה:ספורטאיות אולימפיות
קטגוריה:ספורטאיות
קטגוריה:ספורטאיות ישראליות
קטגוריה:נשים בספורט